cyanic-selkie/wikianc huggingface dataset:
Ապագայի Բեթմենը: Ջոկերի վերադարձը
Արտաքին հղումներ
Կատեգորիա:2000 մուլտֆիլմեր Կատեգորիա:Ամերիկյան մուլտֆիլմեր Կատեգորիա:Անգլերեն ֆիլմեր Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:Ամերիկյան ֆիլմեր Կատեգորիա:Ֆիլմեր ահաբեկչության մասին
Բախմուտսկոե
Բախմուտսկոե (Бахмутське), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Բախմուտսկոե գյուղում բնակվում էր 784 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Արտյոմովսկի շրջանի բնակավայրեր Կատեգորիա:Ուկրաինայի գյուղեր
(8351) 1989 EH1
(8351) , աստերոիդ աստերոիդների հիմնական գոտում։ Հայտնաբերվել է 1989 թվականի մարտի 10-ին Կենձո Սուզուկիի և Թոշիմասա Ֆուրութայի կողմից Տոյոտայում ։
Միջին հեռավորությունը Արեգակից կազմում է 2,744069 ա. մ., առավելագույնը մոտենում է 2,5523 ա. մ. հեռավորության վրա և հեռանում 2,9359 ա. մ. ։ Արեգակի շուրջ մեկ ամբողջական պտույտ է կատարում 1660,32 երկրային օրվա ընթացքում, իր ուղեծրով շարժվելով միջինում 0,216826 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,27° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Կենձո Սուզուկիի կողմից հայտնաբերված աստերոիդներ Կատեգորիա:Թոշիմասա Ֆուրութայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Թիմե
Թիմե (Time), կոմունա (համայնք) Նորվեգիայի Ռուգլան ֆյուլքեյում (մարզում)։ Կոմունայի վարչական կենտրոնը Բրյունե քաղաքն է։ Պաշտոնական լեզուն համարվում է Նյունորսկը։ Զբաղեցնում է 183.43 կմ² տարածք ։
Թիմեի զինանշանը
Թիմե կոմունայի զինանշանը իրենից ներկայացնում է կարմիր գույնով ներկված վահան, ներքևի մասը սուր, որի վրա՝ կենտրոնական մասում պատկերված է սպիտակ թռչուն՝ ի պատիվ կոմունայի գեղեցիկ բնության մեջ բնակվող թռչունների, հատկապես՝ հոպոպի ։
Բնակչություն
Համաձայն 2016 թվականի մարդահամարի տվյալների՝ Թիմե կոմունայում բնակվում է 18 572 մարդ։ Վերջին 60 տարում բնակչության թվաքանակը կայուն աճ է գրանցել ։
Տնտեսություն
Թիմե կոմունանյի տնտեսության հիմնական ճյուղը զբոսաշրջությունն է։ Իր գեղեցիկ բնության շնորհիվ կոմունան գրավում է բազմաթիվ զբոսաշրջիկների, հատկապես՝ թռչուններ դիտարկողներին և լուսանկարողներին։
Արտաքին հղումներ
Կատեգորիա:Ռուգլանի ֆյուլքեի կոմունաներ
Զարդաքանդակ
Զարդաքանդակ զարդարվեստի բնագավառներից, ուր զարդարումն իրագործվում է քանդակման եղանակով։ Նեղ իմաստով Զարդաքանդակը կապվում է քարի հետ, որը դեռևս քարի դարից հանդիսացել է զարդարման գլխավոր նյութը։ Այդ ժամանակներից պահպանվել են Զարդաքանդակ արձանիկներ, ժայռաքանդակներ և քարե զարդարուն առանձին առարկաներ։ Զարդաքանդակը լայն զարգացում է ապրել ճարտարապետության առաջընթացին զուգահեռ՝ ինչպես պաշտամունքային կառույցների, բնակարանների, օժանդակ շենքերի, այնպես էլ առանձին կոթող-հուշարձանների վրա։ Զարդաքանդակի մոտիվները նույնն են, ինչ առհասարակ զարդարվեստի մշակած մոտիվները, որոնք նյութի, գործիքների և համապատասխան պայմանների հետևանքով ունեն որոշակի առանձնահատկություններ։ Հայ ժողովուրդն ունի իր հնամենի և հարուստ Զարդաքանդակ, որի ակունքները հասնում են մինչև քարի դար։ Այդ ժամանակներից են վերջերս Սյունիքում, Գեղարքունիքում և այլուր հայտնաբերված ժայռապատկերները։
Հայկական զարդաքանդակ
Հայկական Զարդաքանդակի հին ու մեծարժեք հուշարձաններից են «Վիշապ» կոչված քարակոթողները՝ իրենց զարդամոտիվներով։ Հեթանոսական ժամանակների Զարդաքանդակի եզակի հուշարձան է Տրդատի տաճարը Գառնիում։ Միջին դարերում Զարդաքանդակը մեծ զարգացում է ապրել քաղաքաշինության և տաճարաշինության շնորհիվ, ստեղծվել են այնպիսի գլուխգործոցներ, ինչպիսիք խաչքարերն են։ Ավելի լայն առումով Զարդաքանդակ կարող է ընդգրկել նաև փորագրության, դրվագման և ձուլման միջոցներով ստեղծված զարդարանքի բնագավառները։ Այստեղ, ինչպես մշակվող նյութի տեսակները (փայտ, ոսկոր, մետաղ են), այնպես էլ գործիքներն ու մասնագիտական իմացությունները տարբեր են։ Ընդհանուր է միայն նյութի մակերեսին տարբեր եղանակներով իրականացված զարդապատկերի տեղադրման սկզբունքը (խորադիր, բարձրադիր, հյուսածո են)։ Դրվագմամբ և ձուլմամբ ստեղծված զարդարվեստը առավելապես ուշ շրջանի արդյունք է՝ պայմանավորված մետաղներից օգտվելու գյուտերով։ Հայկական զարդարվեստում մեծ տեղ ունեն փորագրության, դրվագման և ձուլման եղանակով ստեղծված հին ու նոր զարդամոտիվները։ Ժամանակակից արվեստը զարգանում է Զարդաքանդակի ողջ հարստության օգտագործմամբ։ Հայ սովետական ճարտարապետության ու դեկորատիվ կիրառական արվեստը, ստեղծագործաբար յուրացնելով զարդարվեստի հարուստ ավանդները, ստեղծում է նոր ու ինքնատիպ զարդատեսակներ։
Կատեգորիա:Զարդարվեստ
Ստարոկորսունսկայա
Ստարոկորսունսկայա (Старокорсунская), ստանիցա Ռուսաստանի Դաշնության Կրասնոդարի երկրամասում։ Մտնում է Կրասնոդարի համայնքային կազմավորման Կարասունսկի ներքաղաքային օկրուգի կազմի մեջ։ Գտնվում է Կուբան գետի աջ ափին, Կրասնոդարից 23 կմ հեռավորության և ծովի մակարդակից 22 մ բարձրության վրա։
Բնակչությունը
Համաձայն 2002 թվականի տվյալների, ստանիցան ուներ 10776 բնակիչ, հիմնականում հայեր և ռուսներ։ 2010 թվականին այնտեղ արդեն ապրում էր 12238 մարդ։
Ստանիցայում գործում են երկու միջնակարգ դպրոցներ, երկու մանկապարտեզ, մշակույթի տուն, արվեստի մանկական դպրոց, իսկ օժտված երեխաների համար գործում է ժողովրդական արվեստի հանրակրթական միջնակարգ դպրոցը։
Պատմությունը
Ստանիցան հիմնադրվել է 1794 թվականին` Կուբանի կազակների կողմից ։
1987 թվականին կառուցվել է Հայրենական մեծ պատերազմում զոհվածների հուշարձանը։ 2010 թվականին կանգնեցվել է հուշակոթող` նվիրված հայրենիքի պաշտպաններին։
Ծանոթագրություններ
Կատեգորիա:Ռուսաստանի գյուղեր Կատեգորիա:1794 թվականին հիմնադրված բնակավայրեր Կատեգորիա:Կրասնոդարի երկրամասի գյուղական բնակավայրեր Կատեգորիա:Ռուսաստանի հայաբնակ գյուղեր
Անաստասիա Դեմուրճյան
Անաստասիա Սերգեյի Դեմուրճյան (Анастасия Сергеевна Демурчян, ), հայազգի ռուսաստանցի սիրողական կին բռնցքամարտիկ, որը հանդես է գալիս առաջին միջին քաշային կարգում։ Ռուսաստանի սպորտի վարպետ (2022), բռնցքամարտի Ռուսաստանի հավաքականի անդամ, սիրողական բռնցքամարտի կանանց աշխարհի չեմպիոն (2023), Ռուսաստանի չեմպիոն (2022)։
Կենսագրություն
Անաստասիա Դեմուրճյանը ծնվել է 2004 թվականի հունիսի 13-ին։ Ապրում է Ռուսաստանի Կրասնոդարի երկրամասի Անապա քաղաքում։
2022 թվականի հոկտեմբերին Կրասնոդարում կայացած Ռուսաստանի կանանց առաջնությունում մինչև 70 կգ քաշային կարգում նա դարձել է Ռուսաստանի չեմպիոն ՝ եզրափակչում հաղթելով փորձառու Դարիմա Սանդակովային ։
2023 թվականի մարտին Անաստասիան ելույթ է ունեցել Նյու Դելիում (Հնդկաստան) կայացած կանանց աշխարհի առաջնությունում։ Կիսաեզրափակիչում նա միավորներով (5:0) հաղթել է չինուհի Ճոու Պանին, իսկ եզրափակիչում՝ երեք ռաունդում նույնպես միավորներով (5:0) ավստրալուհի Քեյ Սքոթին ։ Նա հաղթանակը տոնել է Ռուսաստանի դրոշով ։
Արտաքին հղումներ
Կատեգորիա:Կին բռնցքամարտիկներ Կատեգորիա:Ռուսաստանի սպորտի վարպետներ Կատեգորիա:Անձինք այբբենական կարգով Կատեգորիա:Ապրող անձինք Կատեգորիա:Հայ բռնցքամարտիկներ
Սապիրի մրցանակ
Սապիրի մրցանակ (פרס ספיר), Իսրայելի գրական հեղինակավոր մրցանակ, որը շնորհվում է ամեն տարի հունիսին՝ եբրայական գրքի շաբաթվա ընթացքում։ Անվանվել Է Իսրայելի ֆինանսների նախկին նախարար Պինխաս Սապիրի պատվին, պարգևատրումը կատարվում է 2000 թվականից։
Շնորհման կարգ
Հավակնորդների առաջադրման և Սապիրի մրցանակի շնորհման ընթացակարգը կատարվում է բրիտանական Բուքերյան մրցանակի նմանությամբ։ Սապիրի մրցանակը դրամական արտահայտության առումով Իսրայելի գրական խոշորագույն մրցանակն է. 2005 թվականին հաղթողի վարձատրությունը կազմել է 150 հազար շեկել (մոտ 35 հազար դոլար), իսկ չորս ֆինալիստներից յուրաքանչյուրը ստացել է 25 հազար շեկել ։ Բացի այդ, հաղթողը ստանում է իր գիրքը եբրայերենից այլ լեզվով թարգմանելու դրամաշնորհ իր ընտրությամբ։
Մրցանակի ժյուրին բաղկացած է գրական նշանավոր գործիչներից, որոնց անունները չեն հրապարակվում այնքան ժամանակ, քանի դեռ չի նշվել դափնեկրի անունը։ Ժյուրիի կազմը ամեն տարի մասնակիորեն փոխվում է։ Ժյուրին նախորդ տարվա ընթացքում Իսրայելի խոշորագույն հրատարակչությունների կողմից հրատարակված գրքերի հավակնորդ հեղինակներից ընտրում է հինգ ֆինալիստի։ Մի քանի շաբաթ տևող քննարկումներից հետո եզրափակիչի մասնակիցներից ընտրվում է միանձնյա հաղթող, որը հայտարարվում է եբրայական գրքի շաբաթվա ընթացքում։ Սապիրի մրցանակի հանձնման արարողությունը հեռարձակվում է հեռուստատեսությամբ։ Մրցանակի հավակնորդ հինգ ֆինալիստները Իսրայելի պետական վիճակախաղի աջակցությամբ մասնակցում են ընթերցողների հետ հանդիպումներին։ 2005 թվականին Իսրայելի պետական վիճակախաղը մրցույթ է անցկացրել ընթերցողների համար՝ առաջարկելով գուշակել Սապիրի մրցանակի դափնեկրի անունը, ճիշտ գուշակողներից առաջին 30-ը նվեր են ստացել դափնեկրի գրքերը։
2003 թվականին գրող Էդգար Քերետի գիրքը հանվել է մրցույթից, քանի որ մրցանակի շնորհման այն ժամանակվա կանոնները պահանջ էին պարունակում առաջադրված ստեղծագործությունների ծավալի նկատմամբ՝ առնվազն 60 000 բառ։ Հետագայում այդ կանոնը չեղյալ է հայտարարվել։
2006 թվականին հեղինակների բազմաթիվ դիմումներից հետո մրցանակի ժյուրին որոշում է ընդունել մրցանակի առաջադրել ոչ միայն եբրայերեն, այլև վերջին 5 տարիների ընթացքում եբրայերեն թարգմանված ստեղծագործությունները, որպեսզի մասնակից դարձնի իսրայելցի հեղինակներին, որոնք գրում են ռուսերեն, արաբերեն, անգլերեն և այլ լեզուներով։ Այս հեղինակները կարող են մասնակցել ինչպես ընդհանուր մրցույթին, այնպես էլ թարգմանական ստեղծագործությունների առանձին անվանակարգում, որոնցից ընտրվում է միայն մեկ աշխատանք։
Քննադատություն
Մրցանակը բազմիցս քննադատվել է, քանի որ այն, որպես կանոն, շնորհվում է բեսթսելլերների՝ առանց դրանց գեղարվեստական արժեքի հետ առնչության։ Դրա կապակցությամբ Իսրայելի մի շարք նշանավոր գրողներ, ինչպիսիք են Մեիր Շալևը, Ահարոն Ապելֆելդը, Աբրահամ Յեգոշուան, Ամոս Օզը, հրաժարվել են Սապիրի մրցանակի համար իրենց թեկնածությունները ներկայացնելուց ։
Արտաքին հղումներ
Կատեգորիա:Մրցանակներ Կատեգորիա:Գրական մրցանակներ Կատեգորիա:Պարգևներ այբբենական կարգով Կատեգորիա:Իսրայելի պարգևներ
Տաթև (համայնք)
Տաթև, համայնք Սյունիքի մարզում։ Ներառում է Տաթև, Շինուհայր, Հարժիս, Խոտ, Հալիձոր, Սվարանց, Տանձատափ և Քաշունի գյուղերը։ Համայնքը ստեղծվել է 2015 թվականի նոյեմբերի 24-ին ՀՀ Ազգային Ժողովում համայնքների խոշորացման օրինագծով։ Կենտրոնը Շինուհայր գյուղն է։
Տեղական ինքնակառավարում
Համայնքի ավագանու երկրորդ ընտրություններն անց են կացվել համամասնական կարգով 2021 թ. հոկտեմբերի 17-ին ։ Ընտրություններին մասնակցել են Ապրելու երկիր կուսակցությունը, Շանթ դաշինք ազգայնական կուսակցությունը և Քաղաքացիական պայմանագիր կուսակցությունը։ Արդյունքում Ապրելու երկիր կուսակցությունը ստացել է ավագանու 2 մանդատ, Շանթ դաշինք կուսակցությունը` 6 մանդատ, իսկ Քաղաքացիական պայմանագիր կուսակցությունը` 7 մանդատ։ Նոյեմբերի 15-ին կայացած ավագանու անդրանիկ նիստին համայնքի ղեկավար է ընտրվել Սամվել Լալայանը Շանթ դաշինք կուսակցությունից ։
Բնակչություն
Տաթև համայնքը ստեղծվել է Տաթև, Շինուհայր, Հարժիս, Խոտ, Հալիձոր, Սվարանց, Տանձատափ և Քաշունի գյուղերի միավորումից։ Համայնքի բնակչությունը կազմում է 6107 մարդ։ Բնակչությամբ ամենամեծը Շինուհայր գյուղն է (2598 մարդ), ամենափոքրը՝ Քաշունին (15 մարդ)։
Ծանոթագրություններ
Կատեգորիա:Սյունիքի մարզի համայնքներ Կատեգորիա:ՀՀ խոշորացված համայնքներ Կատեգորիա:Հայաստանի աշխարհագրություն Կատեգորիա:Սյունիքի մարզի բնակավայրեր
Արգանդի արտանկում
Արգանդի արտանկում, սովորաբար առաջանում է կոնքի հատակի՝ կնոջ ներքին սեռական օրգանները բնականոն դիրքում պահող մկանների տոնուսի իջեցման կամ դրանց ամբողջականության խախտման (օրինակ՝ ծննդաբերության ժամանակ շեքի պատռվածքի) դեպքում։
Պատճառներ
Արգանդի և դրա հետ մեկտեղ հեշտոցի արտանկմանը նպաստում է արգանդի կապանային ապարատի և որովայնի առաջային պատի մկանների թուլացումը։ Սկզբում կինը գանգատներ չի ունենում, այնուհետև, եթե հիվանդությունը չի բուժվում, այն աստիճանաբար խորանում է։ Առաջանում են որովայնի ստորին հատվածի, գոտկատեղի, պոչուկի ձգող ցավեր, հետագայում խանգարվում է միզարձակումը (հազի, ֆիզիկական ծանրաբեռնվածության ժամանակ նկատվում է լրիվ և մասնակի անմիզապահություն), առաջանում է փորկապություն։
Հետևանքներ
Արգանդի լրիվ արտանկման ժամանակ միզարձակումը դժվարանում է։ Այդպիսի հիվանդների ընդհանուր վիճակը վատանում է, նրանք երկար ժամանակ դառնում են անաշխատունակ։
Մանկածնության տարիքի կանանց արգանդի և հեշտոցի արտանկման ժամանակ կարելի է կատարել վիրահատություն, որով պահպանվում է հղիության և ծննդաբերության հնարավորությունը։ Վիրահատության հակացուցումների դեպքում երբեմն խորհուրդ է տրվում կրել արգանդային օղեր, որոնք ընտրում է միայն բժիշկը կամ մանկաբարձը։ Արգանդային օղեր կրելիս անհրաժեշտ է կատարել (բժշկի նշանակմամբ) ամենօրյա ներլվացումներ վարակազերծող լուծույթներով և գինեկոլոգի կանոնավոր զննումներ (ամիսը 1 անգամ)։
Կանխարգելում
Արգանդի արտանկման կանխարգելման համար հարկավոր է ժամանակին կարել ծննդաբերության ժամանակ առաջացած պատռվածքները, ինչպես նաև պահպանել հետծննդյան շրջանի ռեժիմը։ Հատկապես հակացուցված է լարված ֆիզիկական աշխատանքը։ Հղիության ժամանակ, բժշկի խորհրդով, անհրաժեշտ է ընդհանուր կազդուրող մարմնամարզության հետ մեկտեղ կատարել կոնքի հատակի և որովայնի առաջային պատի մկաններն ամրապնդող հատուկ վարժություններ։
Ծանոթագրություններ
Կատեգորիա:Արգանդ
Դասական լեզու
Դասական լեզու, անկախ գրական ավանդույթով և գրավոր գրականության մեծ և հին զանգվածով լեզու ։ Դասական լեզուները, որպես կանոն, մեռած լեզուներ են կամ ցույց են տալիս դիգլոսիայի բարձր աստիճան, քանի որ լեզվի խոսակցական տեսակները ժամանակի ընթացքում ավելի ու ավելի են շեղվում դասական գրավոր լեզվից։
Դասական հետազոտություններ
Ավանդական եվրոպական դասական ուսումնասիրությունների համատեքստում «դասական լեզուները» հարում են հունարեն և լատիներեն լեզուներին, միջերկրածովյան աշխարհի գրական լեզուներն էին, անտիկ աշխարհում։ Ինչ վերաբերում է համաշխարհային մշակութային կարևորությանը, Էդվարդ Սապիրն իր «լեզու» գրքում կընդլայներ ցուցակը՝ դրանում ներառելով չինարեն, արաբերեն և սանսկրիտ։ Երբ մենք հասկանում ենք, որ կրթված դժվարությամբ կարող եմ ձևակերպել մեկ գրական նախադասություն առանց չինական ռեսուրսների օգտագործման, որ մինչ օրս սիամական, բիրմայերեն և կամբոջերեն լեզուներն իրենց վրա կրում են սանսկրիտի անսխալ հետքը որ եկել է Հինդու բուդդիզմ դար առաջ, կամ, որ անկախ նրանից, թե մենք կողմ ենք կամ դեմ դասավանդմանը լատիներենի և հունարենի դպրոցներում, մեր փաստարկը, անկասկած, կորակազրկվի Հռոմից և Աթենքից մեզ եկած բառերով մենք ստանում ենք որոշ պատկերացում, թե ինչ է նշանակում վաղ չինական մշակույթը, բուդդիզմ և դասական միջերկրածովյան քաղաքակրթությունը համաշխարհային պատմության մեջ ։ Այս իմաստով դասական լեզուն այն լեզուն է, որը երկար ժամանակ լայն ազդեցություն է ունենում, նույնիսկ այն բանից հետո, երբ իր նախնական ձևով այն այլևս խոսակցական մայրենի լեզու չէ։ Եթե մի լեզու օգտագործում է մեկ այլ լեզվի արմատները բառերի ստեղծման համար (ճիշտ այնպես, ինչպես շատ եվրոպական լեզուներ օգտագործում են հունական և լատինական արմատները, նոր բառեր ստեղծելու համար, ինչպիսիք են հեռախոսը և այլն)։ Դա ցույց է տալիս, որ երկրորդ լեզուն դասական լեզու է։ Համեմատության համար նշենք, որ մեծ ազդեցության ոլորտով կենդանի լեզուները հայտնի են որպես համաշխարհային լեզուներ։
Սվետլանա Խարիտոնովա
Կենսագրություն
1957 թվականից մինչև 1969 թվականը աշխատել է Մոսկվայի Սատիրայի ակադեմիական թատրոնում։
Դասական լեզու
Ընդհանուր կիրառում
Սովորաբար համարվում է, որ հետևյալ լեզուներն ունեն դասական աստիճան։ Նման փուլը սահմանափակվում է ժամանակի մեջ և համարվում է դասական, եթե այն դիտվում է որպես գրական լեզվի Ոսկե դար։ Այսպիսով, դասական հունարենը մ. թ. ա. 5-4-րդ դարի Աթենք ի լեզուն է և որպես այդպիսին, ընդամենը մի փոքր ենթաբազմություն է ընդհանուր հունարենի տեսակների։ Դասական շրջանը սովորաբար համապատասխանում է հին ժամանակաշրջանին հաջորդող գրականության ծաղկմանը, ինչպիսիք են դասական լատիներենը, հին լատիներենը փոխարինող դասական շումերսկին, փոխարինելով արխայիկ շումերսկին, դասական սանսկրիտը, որը փոխարինում է վեդիական սանսկրիտին, դասական պարսկերեն, փոխարինելով հինավուրց պարսկերենին։ Մասամբ դա տերմինաբանության հարց է և օրինակ, հին չինական լեզուն համարվում է ներառող, այլ ոչ թե դասական չինական լեզվին նախորդող։ Որոշ դեպքերում, օրինակ, արաբերեն և թամիլերեն լեզուները, դասական փուլը համապատասխանում է ամենավաղ վկայված գրական տարբերակին ։
Սվետլանա Խարիտոնովա
Կենսագրություն
Մի անգամ նկարահանումներից հետո Սվետլանա Խալիտոնովան խմբին իր ավտոմեքենայով տանելիս ճանապարհին վրաերթի է ենթարկել անցորդին։ Կինը մահացել է։ Հաջորդել է դատը, եղել են միջնորդություններ, երաշխավորումներ։ Մահացածի բարեկամները դիմել են արդարադատություն՝ չափազանց դաժան չլինելու խնդրանքով։ Դերասանուհուն պայմանական ժամկետ են սահմանել և ուղարկել Վլադիմիրի մարզ, որտեղ նա երեք տարի աշխատել է երկաթբետոնե գործարանում։ Ծավալել է ինքնագործունեություն։
Դասական լեզու
Ծանոթագրություններ
Կատեգորիա:Լեզվաբանություն Կատեգորիա:Լեզու Կատեգորիա:Քերականություն
Սվետլանա Խարիտոնովա
Ծանոթագրություններ
Կատեգորիա:20-րդ դարի դերասանուհիներ Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:ՎԳԻԿ-ի շրջանավարտներ Կատեգորիա:Ռուս կինոդերասանուհիներ Կատեգորիա:Ռուս դերասանուհիներ Կատեգորիա:Խորհրդային դերասանուհիներ Կատեգորիա:Խովանսկոե գերեզմանատանը թաղվածներ
Ալվին Թոֆլեր
Ալվին Թոֆլեր (Alvin Toffler,), ամերիկացի փիլիսոփա, սոցիոլոգ և ֆուտուրիստ, հետինդուստրիալ հասարակության գաղափարի հեղինակներից մեկը։
Թոֆլերի հիմնական աշխատությունները առկա է հետևյալ թեզը."Մարդկությունն անցնում է նոր տեխնոլոգիական հեղափոխության (գերարդյունաբերական)։ Առաջին ալիքը (ագրարային հասարակություն) և երկրորդը (արդյունաբերական հասարակություն) փոխարինվում են նորով, ինչը հանգեցնում է տեղեկատվական կամ հետինդուստրիալ հասարակության ստեղծմանը։"
Ալվին Թոֆլերը նախազգուշացրել է նոր դժվարությունների, սոցիալական բախումների և գլոբալ խնդիրների մասին, որոնց հետ բախվելու է մարդկությունը 20-րդ և 21-րդ դարերի սկզբին։
Նա հանրահայտ Fortune ամսագրի խմբագիրն էր և նրա առաջին գիրքը կենտրոնացած էր տեխնոլոգիայի զարգացման և հասարակության վրա դրա ազդեցության վրա։ Ապա նա մանրամասնորեն ուսումնասիրել է հասարակության արձագանքը այս երևույթին և հասարակության մեջ տեղի ունեցող փոփոխություններին։ Ալվին Թոֆլերի վերջին աշխատանքի բովանդակությունը վերաբերում է 21-րդ դարում ռազմական տեխնոլոգիայի, զենքի, մարտավարական-ռազմավարական պլանավորման և կապիտալիզմի ուժեղացված հզորությանը։
Կենսագրություն
Ալվին Թոֆլերը ծնվել է 1928 թվականի հոկտեմբերի 4-ին Նյու Յորքում՝ Լեհաստանից ներգաղթած Սեմ Թոֆլերի և նրա կնոջ՝ Ռոուզ Էլբաումի ընտանիքում ։
Ամուսնացած էր Հայդի Թոֆլերի հետ, ով նաև ապագայաբան է և նրա բազմաթիվ գրքերի համահեղինակը։
Իր ապագա կնոջ հետ ծանոթացել է Նյու Յորքի համալսարանում, որտեղ ինքն անգլերեն էր ուսումնասիրում, իսկ կինը լեզվաբանության ասպիրանտ էր։ Լինելով արմատական տրամադրված ուսանողներ` նրանք որոշել են հրաժարվել հետագա գիտական աշխատանքներից, տեղափոխվել են Միջին Հյուսիս, որտեղ էլ ամուսնացել են։ Հետագա հինգ տարիներին նրանք իրենց ծախսերը հոգում էին` աշխատելով հավաքման գծերի վրա` սերտորեն ուսումնասիրելով բանվոր դասակարգի խնդիրները և կարիքները։ Ալվին Թոֆլերը աշխատում էր որպես մոնտաժող և զոդող։
Հետագայում Ալվին Թոֆլերը Կոռնելի համալսարանում հրավիրված պրոֆեսոր էր, Սոցիալական հետազոտությունների նոր դպրոցի անդամ, Սպիտակ տան թղթակից և բիզնեսի խորհրդատու։
Եղել է գրականության, իրավունքի, բնական գիտությունների և մենեջմենթի պատվավոր դոկտոր, Ռազմավարական հետազոտությունների միջազգային ինստիտուտի և Գիտության զարգացման ամերիկյան ասոցիացիայի անդամ։ Կնոջ հետ միասին եղել Է Վաշինգտոնի ազգային պաշտպանության համալսարանի վաստակավոր դոցենտ։
Ալվին Թոֆլերը մահացել է քնի մեջ, 2016 թվականի հունիսի 27-ին, Լոս Անջելեսի իր տանը` 88 տարեկան հասակում ։
Գաղափարներ
Ալվին Թոֆլերի գիտական ​​հայեցակարգը հիմնված է հասարակության` միմյանց հաջորդող ալիքային տիպի գաղափարի վրա։ Առաջին ալիքը ագրարային հեղափոխության արդյունք է, որը փոխել է որսորդ-հավաքողների մշակույթը։ Երկրորդ ալիքը արդյունաբերական հեղափոխության արդյունք է, որը բնութագրվում է ընտանիքի միջուկային տիպով, կրթության փոխակրիչ համակարգով և կորպորատիվությամբ։ Երրորդ ալիքը մտավոր հեղափոխության արդյունք է, այսինքն` հետինդուստրիալ հասարակություն, որում առկա է ենթամշակույթների ու կենսակերպի հսկայական բազմազանություն։ Տեղեկատվությունը կարող է փոխարինել հսկայական քանակությամբ նյութական ռեսուրսների և դառնում է հիմնական նյութը այն աշխատողների համար, որոնք ազատորեն միավորվում են ասոցիացիաներում։ Զանգվածային սպառումը հնարավորություն է տալիս ձեռք բերել էժան, հաճախորդին հատուկ ապրանքներ, որոնք բաշխվում են փոքր խորշերով։ Վաճառողի (ապրանքների և (կամ) ծառայությունների արտադրողի) և գնորդի (սպառողի) միջև սահմանները ջնջվում են։ «Աշխատող»-ը կարող է ինքը բավարարել իր բոլոր կարիքները։
Իրենց «Հեղափոխական հարստություն. Ինչպես այն կստեղծվի և ինչպես կփոխի մեր կյանքը» գրքում (2006), Թոֆլերները գրում են."«Կապիտալիզմի մյուս առանցքային տարրերի նման, փողն էլ ապրում է դարերի ամենաարագ և խորը հեղափոխությունը. հեղափոխություն, որը կստեղծի բոլորովին նոր ձևեր, վճարումների նոր ձևեր և առհասարակ առանց փողի բիզնես անելու հնարավորություններ» ։"Օգտագործվող հիմնական տերմիններից մեկը «սպառումն» է։ «Սպառողը» նա է, ով ստեղծում է ապրանքներ, ծառայություններ և փորձեր իր օգտագործման կամ հաճույքի համար, այլ ոչ թե` վաճառքի կամ փոխանակման։ Այս դեպքում անհատները կամ խմբերը միաժամանակ արտադրում և սպառում են ապրանքը, այսինքն` սպառում են այն» ։ «Սպառողական տնտեսությունը հսկայական է... սպառումը ցնցելու է շուկաները, փոխելու է հասարակության դերի կառուցվածքը և փոխելու է հարստության վերաբերյալ մեր պատկերացումները» ։
Արտաքին հղումներ
Կատեգորիա:Լրագրողներ այբբենական կարգով Կատեգորիա:Ամերիկացի փիլիսոփաներ Կատեգորիա:Ամերիկացի սոցիոլոգներ Կատեգորիա:Ամերիկացի գրողներ Կատեգորիա:Ամերիկացի լրագրողներ Կատեգորիա:Ամերիկացի ֆանտաստ գրողներ Կատեգորիա:Ամերիկացի քննադատներ Կատեգորիա:Ամերիկացի հրատարակիչներ Կատեգորիա:Ամերիկացի վիպասաններ
Երգող ավազաթումբ
Երգող ավազաթումբ, բաց գույնի ավազից սար` 3 կմ երկարությամբ և 150 մ բարձրությամբ։ Գտնվում է Ղազախստանում` Ջունգարյան Ալատաու և Մեծ ու Փոքր Կալկաններ լեռնաշղթաների մեջ` Ալտին-Էմել ազգային պարկում` Ալմաթիից 182 կմ հյուսիս-արևելք։ Երգող ավազաթումբը բնության ինքնատիպ երևույթ է` հայտնի այն բանով, որ չոր եղանակին ավազը երգեհոնի հնչյուններ հիշեցնող ձայն է արձակում։
Զբոսաշրջային նշանակություն
Ավազաթմբից շրջակայքի գեղեցիկ տեսարան է բացվում։ Հարավից երևում է Իլի գետի բարակ ժապավենը, Սոգետի և Բոգուտի մանուշակագույն լեռները, որոնց հետևում երևում են Կետմեն լեռան ձյունապատ գագաթները։ Արևմուտքից հորիզոնը փակում են Մեծ Կալկան լեռան անդնդային կողմերը։ Հյուսիսում երևում են Ջունգարյան Ալատաու, Չուլակ, Մատայ, Ալտին-Եմել լեռնաշղթաների ու լեռների կապտամանուշակագույն գագաթների խմբերը, որոնց ստորոտում հովիտն է` կտրտված գետերի չորացած հուների նեղ ժապավեններով։ Ավազաթմբի հարավարևմտյան կողմը հարթ է, մինչդեռ հակառակ կողմն ունի մի քանի գագաթներ։ Երգող ավազաթումբը մեծ հեղինակություն է վայելում զբոսաշրջիկների շրջանում։
Առաջացում
Ավազաթումն առաջացել է Իլի գետի առափնյա ծանծաղուտի ավազներից։ Գետի այդ մասի հովտում փչում է ուժեղ քամի, որը գետի ծանծաղուտից վեր է բարձրացնում ավազի փոշու ամպեր։ Մեծ և Փոքր Կալկանների մոտ, որոնք իրար նկատմամբ ոչ մեծ անկյուն են կազմում, քամին, հանդիպելով խոչընդոտի և կորցնելով ուժը, թողնում է ավազը։ Այդպես բազմաթիվ հազարամյակների ընթացքում առաջացել է ավազե հսկա սարը։ Զարմանալի է, որ սարը, չնայած ավազի անկայունությանն ու ուժեղ քամիներին, արդեն մի քանի հազարամյակ մնում է իր տեղում։
Բանդար իբն Սուլթան Ալ Սաուդ
Բանդար իբն Սուլթան Ալ Սաուդ (الأمير بندر بن سلطان بن عبدالعزيز آل سعود, ), Սաուդյան Արաբիայի իշխող տան ներկայացուցիչը։ 1983-2005 թվականներին եղել է ԱՄՆ-ում Սաուդյան Արաբիայի դեսպանը։ 2005 թվականին եղել է Սաուդյան Արաբիայի ազգային անվտանգության խորհրդի գլխավոր քարտուղար։ 2012-2014 թվականներին եղել է ընդհանուր հետախուզության ծառայության գլխավոր տնօրեն։ 2014 թվականի հուլիսի 1-ից մինչև 2015 թվականի հունվարի 29-ը զբաղեցրել է Աբդալլահ թագավորի հատուկ բանագնացի պաշտոնը։
Երգող ավազաթումբ
Ձայնային ներգործություն
Ավազի երգի պատճառը շարժման ընթացքում (քամի, քայլք ավազի վրա) ավազի հատիկների շփումն է։ 1962 թվականին լենինգրադցի ֆիզիկոս Վ. Արաբաջին անցկացրած հետազոտությունների արդյունքում նշել է, որ ինչքան շատ է շարժվում ավազի զանգվածը, այնքան արտահայտիչ է ձայնը, որ կարող է թույլ ճռռոցից մինչև երգեհոնի երաժշտության և նույնիսկ որոտի ձայն հիշեցնել։ Ձայն է արձակում միայն չոր ավազը։
Բանդար իբն Սուլթան Ալ Սաուդ
Վաղ տարիներ
Բանդարի ծննդյան պաշտոնական ամսաթիվը 1949-ի մարտի 2-ն է։ Նա ծնվել է Տաիֆ քաղաքում ։ Ծննդյան փաստացի ամսաթիվը նա ավելի ուշ հայտարարել է արևմտյան տեղեկատվական կենտրոններին։ Ենթադրվում է, որ նա փոխել է ծննդյան ամսաթիվը, որպեսզի կարողանա մտնել Սաուդյան Արաբիայի թագավորական ՌՕՈՒ ։
Նրա հայրը արքայազն Սուլթան իբն Աբդուլ Ազիզն էր ։ Մայրը՝ Հիզիրանը ծագումով Ասիր նահանգից է։ Միայն երիտասարդության տարիներին է նա գրել և կարդալ սովորել։ Նա մահացել է 2019 թվականի հոկտեմբերին ։ Բանդարի մանկությունը անցել է մայրիկի և տատիկի հետ, հոր հետ գրեթե չի շփվել։ Առաջին անգամ հոր հետ մտերիմ շփում է ունեցել 8 տարեկան հասակում ։ Երբ Բանդարը դարձավ 11 տարեկան (թագավոր Աբդուլ Ազիզի մահից մի քանի տարի անց), նրա մեկուսի կյանքն ավարտվեց, նա և նրա մայրը տեղափոխվեցին ապրելու նրա վերջերս այրիացած Հասս Ալ Սուդյարի տատիկի պալատում ։
Երգող ավազաթումբ
Լեգենդներ
Լեգենդներից մեկի համաձայն` հին ժամանակներում աշխարհում թափառում էր շեյթանը` սատանան։ Նա հետևում էր մարդկանց` ոչինչ բաց չթողնելով։ Մի անգամ նրա վրա բարկանում է ամենակարող աստված և զրկում կայծակնային արագությամբ տեղից տեղ փոխադրվելու հնարավորությունից։ Այդ ժամանակ սատանան ստիպված ոտքով է գնում լեռան վրա գտնվող իր տունը։ Երկար թափառում է նա տափաստանով, շրջում Իլի գետի ափերին, ապա հոգնում է և պառկում է քնելու։ Խիստ հոգնած լինելով` շատ խորն է քնում և մինչ օրս այդպես էլ մնում է քնած։ Ոչ ոք և ոչինչ չի կարող նրան արթնացնել։ Ժամանակ առ ժամանակ հոգոց է արձակում նա, երբ ինչ-որ մեկը փորձում է խանգարել քնած շեյթանին։
Մեկ ուրիշ ավանդության համաձայն` ավազաթմբի տակ թաղված են Չինգիզ խանն ու իր զինակիցները, իսկ ավազը երգում է, երբ խանի հոգին, տանջվելով հոգեկան տառապանքներից, սերունդներին է պատմում իր գործերը։
Բնության նոր յոթ հրաշալիքներ
Երգող ավազաթումբը ընդգրկված է բնության նոր յոթ հրաշալիքների ցանկում։
Բանդար իբն Սուլթան Ալ Սաուդ
Վաղ տարիներ
1968 թվականին Բանդարն ավարտել է Քրանվելի թագավորական ռազմաօդային ուժերի քոլեջը (Անգլիա) ։ Նա լրացուցիչ վերապատրաստում է անցել ԱՄՆ-ի ռազմաօդային ուժերի Մաքսվելի բազայում և զինված ուժերի արդյունաբերական քոլեջում (Industrial College of the Armed Forces): Նա պատրաստված օդաչու է, թռիչքներ է կատարել բազմաթիվ կործանիչներով։ Նրա ռազմական կարիերան ավարտվել է 1977 թվականին, այն բանից հետո, երբ վայրէջքի ժամանակ նա կոտրել է ինքնաթիռը և լրջորեն վնասել թիկունքը ։ Հետագայում նա ստացել է մագիստրոսի աստիճան միջազգային պետական քաղաքականության դպրոցում ընդլայնված միջազգային հետազոտությունների համալսարանում ։ Թագավորական ՌՕՈՒ-ում ծառայության ժամանակ արքայազն Բանդարը հասել է փոխգնդապետի կոչման ։ 1978 թվականին նա դիվանագիտական կարիերա է սկսել՝ ստանալով թագավորի անձնական դեսպանորդի պաշտոնը։ Նրան հաջողվել է ԱՄՆ Կոնգրեսում առաջ մղել Սաուդյան Արաբիային F-15 ինքնաթիռների վաճառքի հավանությունը։ Սպիտակ տան Օվալաձև աշխատասենյակում կայացած հանդիպման ժամանակ նախագահ Քարթերը նրան խորհուրդ է տվել ստանալ Կալիֆոռնիայի նահանգապետ Ռոնալդ Ռեյգանի աջակցությունը։ Բանդարն այդպես էլ արեց և ի պատասխան Քարթերին օգնեց ստանալ Հարավային Դակոտա նահանգից դեմոկրատ սենատոր Ջեյմս Աբուրեկի աջակցությունը պանամական ալիքով պայմանագրի հարցում։ Ֆահդ թագավորը Բանդարին դեսպանորդ է նշանակել Քարթերի մոտ և նրան թույլ է տվել գործել ԱՄՆ-ում Սաուդյան Արաբիայի դեսպանից անկախ ։
ԱՄՆ-ում Սաուդյան Արաբիայի դեսպան (1983-2005)
1982 թվականին Ֆահդ թագավորը նրան նշանակել է Սաուդյան Արաբիայի դեսպանատան ռազմական կցորդ։ Այս քայլը կարող էր հանգեցնել Բանդարի դիվանագիտական կարիերայի ավարտին ։ Այնուամենայնիվ, 1983 թվականին թագավորը Բանդարին նշանակել է ԱՄՆ-ում Սաուդյան Արաբիայի դեսպան ։
1983 թվականի հոկտեմբերի 24-ին արքայազն Բանդարը պաշտոնապես նշանակվել է ԱՄՆ-ում դեսպանի պաշտոնում ։ Նրա՝ ԱՄՆ-ում գտնվելու ժամանակ փոխվել են հինգ նախագահներ, տասը պետական քարտուղարներ, ազգային անվտանգության տասնմեկ քարտուղարներ, տեղի է ունեցել Կոնգրեսի տասնվեց նստաշրջան ։ Դեսպան Բանդարը մեծ ազդեցություն է ձեռք բերել ԱՄՆ-ում ։ Ավելի քան երեսուն տարի նա մարմնավորել է ԱՄՆ-ում Սաուդյան Արաբիայի լոբբին ։ Սաուդյան Արաբիայի հասարակության լայն շերտերը ԱՄՆ-ին համարում էին ամենակարևոր դաշնակիցներից մեկը, սակայն թագավորական ընտանիքի առանձին անդամներ ԱՄՆ-ին էին վերաբերվում տարբեր աստիճանի վստահությամբ։ Արքայազն Բանդարի մտերիմ հարաբերություններն ամերիկյան առաջնորդների և քաղաքական գործիչների հետ համարվում էին նրա իշխանության աղբյուրը թագավորությունում և կասկածներ առաջացրել թագավորական ընտանիքի մոտ, որ նա չափազանց մոտ է ԱՄՆ-ի քաղաքական դեմքերի հետ ։
Ռեյգանի նախագահության ընթացքում նրան հաջողվել է ապահովել Դրո Ավակս ինքնաթիռների գնումը՝ չնայած ամերիկա-իսրայելական հանրային կապերի կոմիտեի հակազդեցությանը ։ Այն բանից հետո, երբ ԱՄՆ-ն հրաժարվել է զենք մատակարարել, նա դիմել է Չինաստանին՝ միջին հեռահարության հրթիռներ հասցնելու հարցով, որոնք կարող են միջուկային մարտագլխիկներ կրել ։ Դա անհանգստացրել է ԿՀՎ-ին և ԱՄՆ-ի պետդեպարտամենտին ։ Դեսպան Բանդարի մասնակցությունը Իրան-կոնտրաս գործում դարձել է հրապարակայնության տիրույթ, նա հատկացրել է 32 միլիոն դոլար Նիկարագուայի կոնտրասի ֆինանսավորման համար ։ Նենսի Ռեյգանը նրա միջոցով հաղորդագրություններ է փոխանցել ԱՄՆ-ի աշխատասենյակ ։
Բանդարին հաջողվել է մոտիկից հանդիպել մի քանի ամերիկացի նախագահների, այդ թվում՝ հայր և որդի Բուշերի հետ։ Վերջինս նրան տվել է «Բանդար Բուշ» մականունը ։ Նրա շատ մտերիմ հարաբերությունները Բուշ ընտանիքի հետ լուսաբանվել են Մայքլ Մուրի «Ֆարենհեյթ 9/11» վավերագրական ֆիլմում։ Հաղորդվում է, որ նա այնքան մոտ է եղել Բուշ ավագին, որ նրա մասին հաճախ են խոսել որպես նախկին նախագահի ընտանիքի անդամ ։ Արքայազն Բանդարը հանդես է եկել Սադամ Հուսեյնի տապալման օգտին 2003 թվականի մարտին, կոչ է արել Իրաքի դեմ ռազմական գործողություններ սկսել, պաշտպանել է Դիք Չեյնիի «Նոր Միջին Արևելք» օրակարգը, որը կոչ է արել Սիրիայի և Իրանի համար ժողովրդավարամետ ծրագրերն առաջ մղել ։ Հաղորդվում է, որ արքայազն Բանդարի երեխաները սովորում էին նույն դպրոցում, ինչ Չեյնիի թոռները ։
1990-ական թվականներին Բանդարը Լիբիայի առաջնորդ Մուամար Քադաֆիին կոչ էր արել հանձնել 103 PanAm չվերթի ինքնաթիռի պայթյունի մեջ կասկածվողներին ։
2005 թվականի հունիսի 26-ին արքայազն Բանդարը ԱՄՆ-ում դեսպանի պաշտոնից «անձնական պատճառներով» հրաժարական էր տվել ։ Նրա լիազորությունների դադարեցման պաշտոնական ամսաթիվը դարձել է նույն թվականի սեպտեմբերի 8-ը ։ Արքայազն Բանդարը հայրենիք է վերադարձել Ֆահդ թագավորի մահից մի քանի շաբաթ առաջ, որից հետո նրա հայրը՝ Սուլթան իբն Աբդուլ Ազիզը, դարձել է գահաժառանգը։ Ըստ լուրերի՝ Բանդարի վերադարձը կապված էր նոր կառավարությունում դիրքերի ապահովման հետ ։
Դեսպանի պաշտոնում Բանդարին փոխարինել է նրա զարմիկ Տուրկի իբն Ֆեյսալը ։ Չնայած պաշտոնաթողությանը՝ Բանդարը շարունակել է սերտ հարաբերություններ պահպանել Բուշի վարչակազմի հետ և հանդիպել Սպիտակ տան բարձրաստիճան աշխատակիցների հետ նույնիսկ դեսպանի պաշտոնը ստանձնելուց հետո՝ Տուրկ արքայազնի հետ։ Վերջինս ընդամենը 18 ամիս էր զբաղեցնում իր պաշտոնը ։
Ազգային անվտանգության խորհրդի գլխավոր քարտուղար (2005-2015)
2005 թվականի հոկտեմբերին թագավոր Աբդալլահը Բանդար իբն Սուլթանին նշանակել է միայն Սաուդյան Արաբիայի ստեղծած Ազգային անվտանգության խորհրդի գլխավոր քարտուղար ։
Նոյեմբերի կեսերին արքայազն Բանդարն այցելել է Դամասկոս, որտեղ հանդիպել է նախագահ Բաշար Ասադի հետ ։ Դեսպանի պաշտոնից հրաժարականից հետո արքայազն Բանդարը 2006 թվականին գաղտնի հանդիպում է ունեցել ԱՄՆ-ի ներկայացուցիչների հետ ։ Սեյմուր Հերշը 2007 թվականին New Yorker ամսագրում գրել է, որ Սաուդյան Արաբիայի ազգային անվտանգության հարցերով խորհրդական Բանդար իբն Սուլթանը շարունակում է մասնավոր կերպով հանդիպել նախագահ Ջորջ Բուշ կրտսերի և փոխնախագահ Դիկ Չեյնիի հետ։ Այդ ժամանակ Հերշը Բանդարին նկարագրել է որպես Իրաքում և Միջին Արևելքում Բուշի վարչակազմի քաղաքականության առանցքային ճարտարապետ ։
2007 թվականի հունվարի 25-ին Սաուդյան Արաբիայի իշխանությունները արքայազն Բանդարին Իրան ուղարկեցին՝ քննարկելու Լիբանանի ճգնաժամը։ Թագավորության ներկայացուցիչները նույնիսկ բանակցություններ են վարել Հեզբոլլահի առաջնորդների հետ, որոնց նա հրավիրել է Մեքքա ամենամյա ուխտագնացության ։ Սաուդյան Արաբիան 2012 թվականին Սիրիայի նկատմամբ քաղաքականությունը որոշած Բանդարի ղեկավարության ներքո իր ջանքերը Թուրքիայից անցել է Հորդանան՝ օգտագործելով ֆինանսական լծակներ ուսումնական ստորաբաժանումների մշակման համար։ Այդ մասին հայտարարել է Սաուդյան Արաբիայի ԱԳ նախարար Մոհամադ Ջավադ Զարիֆը։ Այս գործընթացի նկատմամբ հսկողությունը Բանդարը հանձնարարել է իր միասնական եղբայր Սալման իբն Սուլթանին ։
2009 թվականի սեպտեմբերի 3-ին արքայազն Բանդարի գլխավոր քարտուղարի պաշտոնավարման ժամկետը երկարաձգվել է 4 տարով ։ Դրա ժամկետն ավարտվել է 2015 թվականի հունվարի 29-ին ։ Նույն օրը այդ պաշտոնը վերացվել է ։
Այն բանից հետո, երբ թագավորը երկարացրել է արքայազն Բանդարի լիազորությունների ժամկետը, նա չի հայտնվել թագավորին հավատարմության սովորական հրապարակային ցույցի ժամանակ ։ Այս նշանակալի բացակայությանը հաջորդել են նաև մյուսները։ Արքայազնը, լինելով «Դալլաս Կովբոյզ» ֆուտբոլային թիմի մոլի երկրպագու, իր սովորական վայրում չի հայտնվել Ջերի Ջոնսի կողքին «Կովբոյզ» նոր մարզադաշտում ։ 2009 թվականի հոկտեմբերին նա չի եղել Աբդալլահ թագավորի պատվիրակության կազմում Դամասկոս կատարած այցի ժամանակ ։ Ավելի տարօրինակ է, որ նույն տարվա դեկտեմբերին արքայազնը չէր եղել Մարոկկոյից իր հոր՝ թագաժառանգ Սուլթանի վերադարձի ժամանակ ։ Դրանից հետո լրագրողները սկսել են գրել Բանդարի բացակայության մասին՝ նկատելով, որ վերջին անգամ նա Ջիդայում Աբդալլայի թագավորի հետ միասին հայտնվել է հանրության առջև 2008 թվականի դեկտեմբերի 10-ին ։
London Review of Books ամսագրից Հյու Մայլսը նշել է այն լուրերի մասին, որոնք պնդում էին, որ Բանդարը Բալթիմորի Ջոնս Հոպկինսի հոսպիտալում վիրաբուժական վիրահատության է ենթարկվել ։ Ավելի ուշ այդ լուրերը հերքել է Բանդարի փաստաբանը ։
Le Figaro թերթի բլոգում, որը նվիրված էր Միջին Արևելքին, գրված է եղել, որ Բանդարը գտնվել է Ֆրանսիայի հիվանդանոցում, իսկ ապաքինվել է Մարոկկոյում ։
Իրանական Press TV հեռուստաալիքը հայտնել է, որ Բանդարը տնային կալանքի տակ է գտնվում պետական հեղաշրջման փորձի համար ։ Սաուդյան ընդդիմության աղբյուրը հայտնել է, որ արքայազնը գտնվում է Դհաբան բանտում ։ Ըստ որոշ լուրերի՝ հեղաշրջման փորձը հրահրվել է ռուսական հատուկ ծառայությունների կողմից՝ Մոսկվա կատարած հաճախակի այցերի ընթացքում՝ Իրանին հակազդելու համար ։ 2010 թվականի հոկտեմբերին Միջին Արևելքի վերլուծաբան Սայմոն Հենդերսոնը Foreign Policy հրատարակությունում հայտնել էր, որ արքայազն Բանդարը գրեթե երկու տարվա ընթացքում առաջին անգամ հայտնվել է հանրության առջև։ Սաուդյան պաշտոնական լրատվամիջոցներից մեջբերումներ անելով, Հենդերսոնը գրել է, որ Բանդարան օդանավակայանում հանդիպել է «Ով է Սաուդյան քաղաքական գործիչների մեջ» (a virtual who’s who of Saudi political figures)։ Նա նշել է, որ ոչ մի բացատրություն չի տրվել, թե որտեղ է գտնվել Բանդարը երկու տարի, ասվել է միայն, որ նա վերադարձել է «արտասահմանից»։ Հենդերսոնը և այլ վերլուծաբաններ դա գնահատել են որպես Բանդարի վերականգնման և թագավորության քաղաքականության մեջ նրա ակտիվ դերին վերադառնալու նշան ։
2011 թվականի մարտին Բանդար արքայազնն ուղարկվել է Պակիստան, Հնդկաստան, Մալայզիա և Չինաստան՝ նպատակ ունենալով աջակցություն հավաքել Սաուդյան Արաբիայի՝ Բահրեյն ներխուժման համար, դա գնահատվել է որպես նրա լիազորությունների վերադարձ։ Նույն թվականի ապրիլին Բանդարը ներկա էր ԱՄՆ-ի պաշտպանության նախարար Ռոբերտ Գեյթսի և թագավոր Աբդալլահի հանդիպմանը և ԱՄՆ-ի ազգային անվտանգության քարտուղար Թոմաս Դոնիլոնի առանձին այցի ժամանակ ։
Նրա մարտյան ուղևորության մեկ այլ նպատակն էր հասնել Պակիստանյան բանակը վերադարձնելու որոշմանը, Պակիստանի իշխանություններն անհապաղ արձագանքել են արքայազնի խնդրանքին ։ Այդ ընթացքում Բանդարն այցելել է նաև Չինաստան՝ հասնելով շահավետ պայմանագրերի ընդունմանը՝ վերադարձնելով քաղաքական աջակցությունը։ Քանի որ Չինաստանի իշխանությունները չէին աջակցում «արաբական գարունը», նրանք փափագում էին սաուդյան նավթ և ներդրումներ։ Բանդարին հաջողվել է գաղտնի պայմանավորվել առաջին զգալի սաուդա-չինական զենքի գործարքի մասին։ Այսպիսով, արքայազնը դարձել է թագավորության՝ Չինաստանի հարցերով գլխավոր փորձագետ ։
Ընդհանուր հետախուզության ծառայության գլխավոր տնօրեն
2010 թվականի հուլիսի 19-ին Բանդար իբն Սուլթանը զբաղեցրել է ընդհանուր հետախուզության ծառայության գլխավոր տնօրենի պաշտոնը՝ այդ պաշտոնում փոխարինելով Մուքրին իբն Աբդուլ Ազիզին ։ Գլխավոր տնօրենի փոփոխության պաշտոնական բացատրություններ չեն տրվել, սակայն նշանակումը տեղի է ունեցել Սաուդյան Արևելյան Էշ-Շարկիա նահանգում շիաների և սունիների միջև աճող շփման ժամանակ ։ Դա նաև դիտարկվում է որպես Սաուդյան Արաբիայի ավելի ագրեսիվ արտաքին քաղաքականությունը ցուցադրելու փորձ՝ ի պատասխան տարածաշրջանում Իրանի և Սիրիայի ծագող մարտահրավերների ։ Արքայազն Բանդարը նաև զինվորական ծառայության խորհրդի անդամ է ։
Արքայազն Բանդարը կազմակերպել էր 2012 թվականի հուլիսի 6-ին Սաուդյան Արաբիա փախած նախկին սիրիացի գեներալ Մանաֆի այցը ։
2013 թվականին արքայազն Բանդարը հայտարարել է, որ սաուդցիները «կհեռանան» Իրանի և Սիրիայի վերաբերյալ ԱՄՆ-ի քաղաքականությունից ։
Բազմաթիվ հոդվածների բովանդակության համաձայն՝ արքայազն Բանդարը հանդիպել է Վլադիմիր Պուտինի հետ՝ փորձելով ելք գտնել Սիրիայի հետ փակուղային իրավիճակից։ Արքայազնը Պուտինին առաջարկել է հրաժարվել Ասադին աջակցելուց՝ խոստանալով խոշոր գործարք ռուսական զենք գնելու, տարածաշրջանում Ռուսաստանի շահերի առաջմղման վերաբերյալ ։ Համաձայնագիրը, որին նա ձգտում էր, վերաբերում էր նաև Սոչիի Օլիմպիադային։ Ենթադրությունների համաձայն՝ նա ասել է. «ես կարող եմ երաշխավորել ձեզ հաջորդ տարվա օլիմպիական խաղերի անվտանգությունը։ Խաղերի անվտանգությանը սպառնացող չեչենական խմբերը մեր հսկողության տակ են» ։ Պուտինը կտրուկ մերժել է արքայազնի առաջարկը՝ հայտարարելով. «Մեզ հայտնի է, թե ով է տասնամյակներ շարունակ աջակցել չեչենական ահաբեկչական խմբերին։ Եվ այդ աջակցությունը, որի մասին Դուք բացահայտ ասել եք միայն հիմա, միանգամայն անհամատեղելի է միջազգային ահաբեկչության դեմ պայքարի ընդհանուր նպատակների հետ, որի մասին Դուք նշեցիք» ։
Բանդարը պատասխանատու էր սիրիական քաղաքացիական պատերազմում սաուդյան քաղաքականության իրականացման համար, սակայն 2014 թվականի սկզբին նրան փոխարինել է ներքին գործերի նախարար Մուհամեդ իբն Նաիֆը։ Բանդարն անցել է ԱՄՆ-ի հետ դիմակայության ոճին և Ջոն Քերրին նրան մասնավոր կերպով խնդիր է անվանել։ Միևնույն ժամանակ Բանդարը 1977 թվականին ավիաաղետի հետևանքով առողջական խնդիրներ է ունեցել, ինչը հանգեցրել է նրան պաշտոնանկ անելու պատճառների մասին ենթադրությունների ։
Ըստ հաղորդումների, Իրաքի վարչապետ Նուրի ալ-Մալիքին բողոքել է գաղտնի աջակցությամբ սաուդացիների զինված խմբերի, ասելով․ «Նրանք հարձակվում են Իրաքի վրա՝ ուղիղ ճանապարհով գործելով Սիրիայի տարածքով, և նրանք պատերազմ են հայտարարել Իրաքին, ինչպես մինչ այդ՝ Սիրիային, դժբախտաբար դա տեղի է ունենում կրոնական և քաղաքական հողի վրա» ։
2012 թվականի հուլիսին Voltaire ցանցը և Դեբկա կայքը հայտնել էին արքայազնի սպանության մասին, ավելի ուշ հաղորդագրությունը հրապարակվել էր Press TV-ում և Tehran Times թերթում       ։ Arab News թերթը և լրագրող Դևիդ Իգնատիուսը հերքել են այդ իրադարձությունը  ։
Անձնական կյանք
1972 թվականին Բանդարն ամուսնացել է իր զարմուհի Հաիֆա իբն Ֆեյսալի հետ (այն ժամանակվա Ֆեյսալի թագավորի դստեր), ամուսիններն ունեն ութ երեխա՝ չորս որդի և չորս դուստր ։ Երկու ամենաերիտասարդները (Հուսան և Ազուսը) ավարտել են Մքլինի (Վիրջինիա նահանգ) Պոտոմակ-սքուլը, 2001 թվականից մինչև 2005 թվականը բնակվել են քաղաքում։ Արքայազն Ռիմա իբն Բանդարի դուստրն ամուսնացել է իր երրորդ եղբոր՝ արքայազն Ֆեյսալ իբն Տուրկի իբն Նասերի (արքայազն Նասերի թոռը) հետ ։ Նա Սաուդյան Արաբիայում կազմակերպել է «Վարդագույն ժապավեն» ծրագրի՝ աշխարհում ամենամեծ ակցիան՝ կրծքի քաղցկեղի խնդրին ուշադրություն հրավիրելու նպատակով։ Բանդար Խալիդի որդին ամուսնացած է Լյուսի Քաթբերտի հետ, որը Նորթումբերլենդի 12-րդ դուքս Ռալֆ Պերսիի զարմուհին է։
Բանդարն իրեն համարում է ամերիկացի գիտնական Համիլթոնի հետևորդը ։ 2000 թվականի նախագահական ընտրությունների ավարտից առաջ նա Ջորջ Բուշ ավագին հրավիրել էր իր անգլիական կալվածքում փասիաններին որսալ այսպես կոչված «անապատում փոթորիկների հավաքման» համար ։
Բանդարը որոշ հետազոտողների մասին խոսում է որպես «արաբերեն մի քանի բառ սովորած և իրենց իմ երկրի գործերով փորձագետ անվանող» ։ 2007 թվականին լինելով ազգային անվտանգության հարցերով խորհրդականի պաշտոնում, Բանդարն առաջարկել է, որ թագավորությունը ավելի սերտ կապեր հաստատի Իսրայելի հետ, քանի որ Իրանը դիտարկում էր որպես ավելի լուրջ սպառնալիք, քան Իսրայելը ։
Ծանոթագրություններ
Կատեգորիա:Սաուդյան Արաբիայի քաղաքական գործիչներ Կատեգորիա:20-րդ դարի քաղաքական գործիչներ Կատեգորիա:21-րդ դարի քաղաքական գործիչներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Բեյլար
Բեյլար, ավերակ գյուղ Կարսի մարզում՝ Կըրխփուրան գյուղակից մոտ 3 կմ հյուսիս-արևելք։ Նշանակված է Կովկասի 5-վերստանոց քարտեզում ։
Հիլդա Դուլիթլ
Հիլդա Դուլիթլ, կամ Հիլդա Դուլիթթլ (Hilda Doolittle ; 10 սեպտեմբերի 1886 թ․, Բեթլեհեմ, Փենսիլվանիա — 27 սեպտեմբերի 1961 թ․, Ցյուրիխ, Շվեյցարիա) —ամերիկացի բանաստեղծուհի, իմաժինիզմի հիմնադիր, հայտնի է Հ․Դ․ գրական անունով (H.D.).
Կենսագրություն
Հիլդա Դուլիթլը ծնվել է 1886 թվականի սեպտեմբերի 10 Բեթլեհեմում, նահանգ Փենսիլվանիա։ Նրա հայրը աստղագիտության պրոֆեսոր էր, իսկ մայրը սերում էր 18-րդ դարում հիմնադրված «Մորավյան եղբայրներ» կրոնական աղանդին պատկանող ընտանիքից,որի ծեսերը մեծ ազդեցություն ունեցան երիտասարդ Հիլդայի երևակայության վրա։
Կրթությունը ստացել է մասնավոր դպրոցներում։ Բրին-Մար քոլեջում սովորել է ընդամենը մեկուկես տարի, հետո թողել ուսումը։  Հաջորդ հինգ տարիները նա անցկացրել է տանը՝ կարդալով հունական ու լատինական գրականություն և գրելով բանաստեղծություններ։ Այս ամբողջ ընթացքում նա շատ առնչվում է իր հարևան Էզրա Փաունդի հետ, որը նրան ոգեշնչում էր պոեզիայի փնտրտուքների մեջ։ 1908 թվականին Փաունդը մեկնեց Լոնդոն։ 1911 թվականին Դուլիթլը հետևեց նրան։ Շուտով նրանք նշանադրվեցին, բայց 1913 թվականին Դուլիթլը ամուսնացավ ոչ թե նրա, այլ բանաստեղծ Ռիչարդ Օլդինգթոնի հետ, ում հետ ծանոթացել էր 1911 թվականին.
Օլդինգթոնի հետ միասին նրանք դարձան պոեզիայի նոր ուղղության հիմնադիրներից մեկը։ Իմաժինիզմի նպատակը, ինչպես իրենք և իմաժինիստ-գործընկերներ Թոմաս Էռնեստ Հյումը, Ֆրենսիս Ֆլինթը և Էզրա Փաունդը նշում են իրենց «Imagist Creed»-ում, կայանում է հետևյալում․ որպեսզի «ստեղծել պոեզիա՝ ծանր ու մաքուր, որը կլինի ո՛չ պարզ, ո՛չ անորոշ․․․․ Համակենտրոնացումը՝ պոեզիայի էությունն է».
Նրա երեխան Օլդինգթոնից ծնվում է մահացած։ Շուտով մահացավ նրա սիրելի ավագ եղբայրը, հետո հայրը՝ չդիմանալով վշտին։ 1918 թվականի սկզբին Դուլիթլը կարճատև սիրավեպ ունեցավ երաժշտական քննադատ Սեսիլ Գրեյի հետ, ումից հաջորդ տարի՝ նրանց բաժանվելուց հետո, ունեցավ դուստր՝ Ֆրենսիս Պերդիթային (Սեսիլը չճանաչեց իր դստերը)՝ գրող Նիկոլաս Շեֆների մորը։ Իր ինքնակենսագրական վեպում«Bid Me to Live»(Հրամայիր ինձ ապրել) Դուլիթլը պատկերել է Գրեյին որպես Վեյն ։ Այդ տարիների ընթացքում նա ծանոթանում է Բրեյխերի հետ (Էննի Ուինֆրեդ Էլերման)։ «Այնքան խենթ, — գրել է H.D. Բրեյխերի հետ իր առաջին հանդիպման մասին, — ինչը սարսափելի է։ Երբեք ո՛չ մի տղամարդ ինձ հետ այդպես չի վարվել»։ Բրեյխերը ցանկանում էր հոգ տանել բանաստեղծուհու ու նրա նորածին դստեր՝ Պերդիթայի մասին, և Դուլիթլը թույլ տվեց նրան։ Նրանք միասին ճանապարհորդեցին Հունաստան 1920 թվականին, Եգիպտոս՝  1923 թվականին, նախքան քիչ թե շատ հաստատապես բնակվեցին Շվեյցարիայում։   «Բանաստեղծությունների ընտրանու» (1925) հրապարակումը ամրացրեց Դուլիթլի համբավը որպես ժամանակակից ամենանշանավոր բանաստեղծներից մեկի։ Այդ գիրքը ներառում է մի քանի բանաստեղծություններ՝ հիմնված Սապփոյի հատվածների վրա։ Հաջորդ տասնհինգ տարիների ընթացքում Դուլիթլը, բացի պոեզիայից, հրատարակեց նաև պատմվածքներ, այդ թվում՝ «Palimpsest» (Պալիմպսեստը )(1926), «Hedylus» (Հեդիլուս)(1928),  «Hippolytos Temporizes»(Հիպոլիտոսը ժամանակավոր է) չափածո դրաման (1927) և մի շարք բարձրարվեստ թարգմանություններ, այդ թվում՝ Եվրիպիդեսի «Իոն»-ը (1937).
1933 թվականին Դուլիթլը ընկավ ծանր դեպրեսիայի մեջ։ Նա որոշեց հոգեվերլուծության կուրս անցնել Զիգմունդ Ֆրոյդի մոտ։ Նա հատկապես տպավորված էր Ֆրոյդի երազները մեկնաբանելու կարողությամբ։ Շփվելու մեջ նրանք շատ անկեղծ էին իրար հետ։ Այսպիսով, Ֆրոյդը ասաց, որ նա իրոք բիսեքսուալ է։ 1937 թվականին Դուլիթլը ամուսնալուծվեց Օլդինգթոնից։ Երկրորդ համաշխարհային պատերազմի ժամանակ Դուլիթլը ապրել է Լոնդոնում և հրատարակել բանաստեղծությունների երեք գիրք․ «The Walls do not Fall» (Պատերը վայր չեն ընկնում) (1944), «Tribute to the Angels» (Հարգանքի տուրք հրեշտակներին)(1945), «The Flowering of the Rod» (Գավազանի ծաղկունքը)(1946). Պատերազմից հետո նա վերադարձավ Շվեյցարիա Բրեյխերի մոտ։ 1960 թվականին նա առաջին կին բանաստեղծուհին էր,ով Արվեստների ամերիկյան ակադեմիայի կողմից արժանացավ «Պոեզիայի վաստակի» շքանշանի (Medal for Merit )։  1961 թվականին լույս տեսավ նրա «Helen in Egypt» (Հելենան Եգիպտոսում) բանաստեղծական ցիկլը ի պատասխան Էզրա Փաունդի «Cantos» (Կանտոսները). Այս գիրքը նրա վերջինն էր։ Դուլիթլը մահացավ 1961 թվականի սեպտեմբերի 27 Ցյուրիխում 75 տարեկան հասակում։
Գրականություն
Կատեգորիա:1886 ծնունդներ Կատեգորիա:1961 մահեր Կատեգորիա:Ցյուրիխ քաղաքում մահացածներ Կատեգորիա:Ամերիկացի գրողներ Կատեգորիա:Ամերիկացի բանաստեղծներ Կատեգորիա:20-րդ դարի ամերիկացի բանաստեղծներ Կատեգորիա:Սեպտեմբերի 10 ծնունդներ Կատեգորիա:Սեպտեմբերի 27 մահեր Կատեգորիա:Իմաժիզմ Կատեգորիա:Ամերիկացի դերասանուհիներ Կատեգորիա:Ամերիկացի կին գրողներ Կատեգորիա:20-րդ դարի կին գրողներ Կատեգորիա:Սեպտեմբերի 21 մահեր Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի ամերիկացի դերասանուհիներ Կատեգորիա:Բանաստեղծներ այբբենական կարգով
Վլադիմիր Լեշոնոկ
Վլադիմիր Օլեգովիչ Լեշոնոկ (Владимир Олегович Лешонок, ), ռուս ֆուտբոլիստ, «Իրտիշ» ակումբի կիսապաշտպան։
Նիմենգա (գետ, թափվում է Սպիտակ լիճ)
Նիմենգա (Нименьга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Անեժսկայա գուբա գետի վրա։ Գետի երկարությունը 97 կմ է։
Վլադիմիր Լեշոնոկ
Կարիերա
Օմսկի «Մոլնիա» դպրոցի սան է։
Նիմենգա (գետ, թափվում է Սպիտակ լիճ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Վլադիմիր Լեշոնոկ
Կարիերա
2003 թվականին տեղափոխվել է Յարոսլավլի «Շիննիկ» ակումբ, բայց թիմի հիմնական կազմում ոչ մի անգամ չի հայտնվել, իսկ մեկ տարի հետո միացել է Մոսկվայի «Սպարտակ» ակումբին ։ «Սպարտակի» կազմում 2004 մրցաշրջանում անցկացրել է 10 խաղ Ռուսաստանի առաջնությունում, 1 խաղ Ռուսաստանի գավաթի խաղարկությունում, ինչպես նաև Ինտերտոտոյի գավաթի խաղարկությունում մասնակցել է 5 խաղի և խփել 1 գոլ։
2005 թվականին հանդես է եկել Մոսկվայի «Սպարտակի» ֆարմ-ակումբում՝ Չելյաբինսկի «Սպարտակում»՝ առաջին դիվիզիոնում անցկացնելով 25 խաղ և խփել 2 գոլ։
2006 թվականին վարձավճարով տեղափոխվել է Բելգորոդի «Սալյուտ-Էներգիա» ակումբ, որի կազմում առաջին դիվիզիոնում անցկացրել է 25 խաղ և խփել 2 գոլ ։
2007 թվականին պայմանագիր է կնքել «Ալանիա» ակումբի հետ։ Վլադիկավկազի թիմում հանդես է եկել երկու մրցաշրջան, որից հետո վերադարձել է «Սալյուտ», որտեղ անցկացրել է մեկուկես տարի։
2010 թվականի ամռանը համալրել է «Կրասնոդար» ֆուտբոլային ակումբի կազմը, որտեղ անցկացրել է ընդամենը կես մրցաշրջան։
2010 թվականի դեկտեմբերի 29-ին պայմանագիր է կնքել Կրասնոյարսկի «Մետալուրգ-Կրասնոդար» ակումբի հետ ։ Նորամուտային մրցաշրջանում Կրասնոյարսկի թիմի կազմում Լեշենկոն մասնակցել է ՖԱԼ առաջնության 40 խաղերի և աչքի է ընկել 7 գոլով։ 2012/13 մրցաշրջանում անցկացրել է 27 խաղ և խփել 3 գոլ ՖԱԼ առաջնությունում, իսկ 2013/14 մրցաշրջանում՝ 21 խաղ և 6 գոլ։